                                         Z A P I S N I KI

    Sa sjednice Općinskog vijeća općine Jarmina održane 13. prosinca 2011. godine u 19 sati u prostorijama općine Jarmina.

     NAZOČNI:                                                              ODSUTNI:

1. ĐURO HORVAT                                               1. TOMISLAV PRACAIĆ

2. STJEPAN DADIĆ                                             2.  MARIO KRUŠELJ

3. STJEPAN SEDLAR                                          3.  DALIBOR BELA

4. VLADIMIR KLARIĆ

5. STJEPAN MAJPRUZ

6. DRAGUTIN CULI

7. MARIO MATIĆ

8. MILAN NAGLIĆ

     Predsjednik općinskog vijeća Milan Naglić za sjednicu predlaže

                                        D N E V N I  R E D

1. Usvajanje zapisnika sa prethodne sjednice

2. Aktualni sat

3. Dogovor oko smjernica za izradu proračuna za 2012. godinu

4. Donošenje Odluke o radnom vremenu ugostiteljskih objekata

5. Donošenje Odluke o raspisivanju natječaja za odvoz komunalnog otpada

6. Donošenje Odluke o raspisivanju natječaja za održavanje javne rasvjete

7. Izvješće odbora za poljoprivredu o provedenom i novom natječaju za prodaju poljoprivrednog zemljišta u vlasništvu RH.

     Glasovanjem vijećnika dnevni red je jednoglasno usvojen.

                                               TOČKA 1.

     Glasovanjem vijećnika zapisnik sa prethodne sjednice jednoglasno je usvojen.

                                               TOČKA 2.

     Načelnik je rekao da je krovište stare škole kroz javne radove sanirano i da je to dobro napravljeno.

     Počela je sa radom „pekmezara“ te se kroz dvorište prokopao kanal.
   Načelnik predlaže da se program sa geronto domačicama produži do ožujka.

   Vladimir Klarić predlaže da te dvije žene daju izvješće.

   Vijećnik Đuro Horvat pita tko im je poslodavac.

    Načelnik je rekao da im je poslodavac gospođa iz Tordinaca i ona treba dati izvješće te bi se mogao napraviti anketni upitnik sa korisnicima.

    Vijećnik Stjepan Majpruz je rekao da je to dobra ideja a da daić nejde u anketu jer ima nešto protiv žena.

    Donesen je zaključak da odbor za socijalnu skrb sastavi anketu i anketira korisnike te da  izvješće vijeću.

    Načelnik je izvijestio da su postavljene tri različite led lampe pa treba vidjeti koje su bolje a postavljen je i semafor a Đuro Horvat je pokrenuo incijativu za bljeskavice a nakon sastanka sa županom i gosp.Škorićem semafori su i postavljeni.

    Vijećnik Stjepan Sedlar pita za računala za školu.
    Načelnik je rekao da su kupljena tri kompjutera a jedan je kupila općina a škola je od županije dobila stvari vrijedne 70.000,00 kuna

    Zamjenica načelnika Višnja Škrlec je rekla da je gosp.Delaš završio književnost i godinu dana bi ga biro plačao a ravnateljica nije našla mentora te sada radi u Privlaci.

     Načelnik je rekao da je došao vatrogasni kamion i treba doći još i opreme.

     Predsjednik vijeća Milan Naglić pita tko je dao Peri Kuhti da posijeće ogradu pumpe.

      Načelnik je rekao da mu nitko nije dozvolio.

      Vijećnik Dragutin Culi konstatira da se svašta događa u selu te počinitelje treba kažnjavati da se spriječi devastacija u selu.

       Donesen je zaključak da će općina omogućiti kolni ulaz u dvorište a da Kuhta treba ogradu pumpe vratiti u prvobitni položaj.
       Vijećnik Dadić Stjepan je rekao da postoji problem parkiranja u Radničkoj ulici na nogostupe a kod tarandeka treba zabraniti promet vozilima.

       Milan Naglić je rekao da treba vidjeti sa policijom da se upozore stanovnici Radničke ulice.

       Također je zaključeno da se počne sa pripremom dokumentacije za prodaju zemljišta unutar građevinske zone.

        Stjepan Dadić pita kada će se rušiti borovi na groblju.

                                                   TOČKA 3.

        Vijećnik Dragutin Culi predlaže da vijećnici daju u pisanom obliku amandmane na proračun da se vidi što se može uvrstiti u proračun.

         Vladimir Klarić predlaže da vijećnici daju prijedlog za proračun jer se ima vremena.

          Đuro Horvat pita što je sa projektom za kanalizaciju te treba oswigurati sredstva.

     Načelnik je odgovorio da se projekti rade.

     Dragutin Culi je rekao da se trebaju smanjiti troškovi te zašto se ne donese plan potrošnje u sportu i kulturi.
     Stjepan Majpruz je rekao da nitko nije donio plan vezano uz sport.

     Pomoć za karte za učenike trebaju dobiti samo oni koji su lošijeg materijalnog stanja a davanje udrugama treba smanjiti.

     Đuro Horvat je rekao da troškove dana općine treba smanjiti a koncert radio „Kaja“ je prevelik.

     Stjepan Sedlar je rekao da predsjednici udruga trebaju dati program a ako ga ne daju ne treba ih dotirat.

     Višnja Škrlec je rekla da troškove dana općine treba smanjiti a sredstva iz socijalnog programa ne bi trebalo smanjivati.

     Milan Naglić se pita dali se negdje može zaraditi na placevina u Strossmayerovoj ulici ili ušteda na rasvjeti ako se naprave projekti može se konkurirati u fondovima.

      Načelnik je rekao da se troškovi mogu smanjiti ali ne na prijevozu ali na manifestaciji dana općine se mogu smanjiti troškovi ili ukidanje „Kaj vu duši“.
                                                 TOČKA 4.

      Pročelnik je obrazložio prijedlog Odluke o radnom vremenu ugostiteljskih objekata.

      Nakon kratke rasprave vijećnika odluka je jednoglasno donesena.

                                                 TOČKA 5.

     Pod ovom točkom dnevnog reda donesena je Odluka o raspisivanju javnog natječaja za odvoz komunalnog otpada na području općine Jarmina.

     U Povjerenstvo glasovanjem su izagrani Stjepan Dadić,Dragutin Culi,Stjepan Majpruz,Đuro Horvat i Stjepan Smetiško. 

                                                 TOČKA 6.

    Pod ovom točkom dnevnog reda donesena je odluka o raspisivanju natječaja javnim pozivom za održavanje javne rasvjete.

    Glasovanjem vijećnika u Povjerestvo za natječaj jednoglasno su izabrani  Vladimir Klarić,Višnja Škrlec,Stjepan Sedlar,Mario Matić i Stjepan sedlar.

                                                 TOČKA 7.

   Dragutin Culi vijećnike je izvijestio o slijedu natjećaja za prodaju poljoprivrednog zemljišta u vlasništvu RH i problemima oko kanala Vidrašić i parcelacijom vezano uz kanal a još imaju tri čestice koje su bile minirane i još jedan parcela te treba donijeti odluku o raspisivanju natječaja za prodaju tih čestica.

       Glasovanjem vijećnika jednoglasno je donesena odluka o raspisivanju natječaja za prodaju poljoprivrednog zemljišta u vlasništvu RH koje su preostale u k.o. Jarmina.

        Načelnik Andrija Draganić zahvalio se povjerenstvu za prodaju poljoprivrednog zemljišta na dobrom radu.

        Glasovanjem vijećnika većinom glasova uz jedan suzdržan glas donesena je odluka da se povjerenstvu isplati naknada za rad.
         Također je donesen zaključak da odbor za socijalnu skrb može isplatiti socijalno ugroženim osobama po 500 kuna a najviše ukupno do 5000 kuna.

          Na kraju sjednice Općinsko vijeće glasovanjem jednoglasno donijelo je zaključak o prihvaćanju Analize stanja sustava zaštite i spašavanja na području općine Jarmina u 2011. godini i Smjernice za organizaciju i razvoj sustava zaštite i spašavanja na području općine Jarmina u 2012. godini. 

                                                                                Predsjednik Općinskog vijeća

                                                                                           Milan Naglić

